རླུང་སྣ་བུག་
གཉིས་ནས་འཇམ་པོར་ནང་དུ་འདྲེན་པ་ནི་རྔུབ་པ་དང་། དེ་ནས་རོ་རྐྱང་གཉིས་རྒྱུ་
མ་ཕུས་བཏབ་པ་ལྟར་གང་ཞིང་འགྲོ་བ་དགང་བ་དང་། རོ་རྐྱང་གི་མར་སྣ་ནས་ཨ་
བ་དྷཱུ་ཏཱིའི་ནང་དུ་ཞུགས་ཏེ། ལྟེ་བའི་ཨ་ཐུང་ལ་བྱེ་མ་ལ་ཆུ་བླུག་པ་བཞིན་ཐིམ་པས་
410

རྩ་གཉིས་སྟོང་པར་བསམ་པ་གཞིལ་བའི་དོན་ཡིན་ལ།
དེའི་ཚེ་སྟེང་རླུང་མཆིལ་
མའི་སྣ་ཁྲིད་དང་བཅས་ཅུང་ཟད་མནན། འོག་རླུང་འཇམ་པོར་ཅུང་ཟད་དྲང་།
གཉིས་ཀ་ཨ་ཐུང་ལ་ཐིམ་པར་མོས་ནས་རླུང་སེམས་ཨ་ཐུང་དང་དབྱེར་མེད་དུ་སྒོམ་
དགོས་ཏེ། སྡོམ་འབྱུང་ལས། སྟེང་དང་འོག་ཏུ་འགྲོ་བའི་རླུང་། །ཡིད་ཀྱིས་ཁ་སྦྱར་
དུ་བྱས་ཏེ། ཞེས་གསུངས་པ་ལྟར་རོ། །
དེ་ལྟར་མི་བདེ་བ་མི་སྐྱེད་ཙམ་དུ་བཟུང་ནས། མི་ཐུབ་པ་འདྲ་བ་དང་དབུ་
མའི་ནང་ནས་ཡར་ཁྱུག་གིས་སྣ་སྒོར་སོང་བར་སེམས་པ་ནི་མདའ་ལྟར་འཕང་བའོ། །
འདི་འདྲ་བའི་རྣལ་འབྱོར་ལ་བརྟན་པ་ཐོབ་པ་ན་གཏུམ་མོ་གསོ་བ་དང༌། སྦོར་བའི་
དམིགས་རིམ་གྱིས་སྙིང་ཁ་དང༌། མགྲིན་པའི་ཡི་གེ་ཞུ་ཞིང་བསྲེག །ཧཾ་ཡིག་སོགས་
་བདུད་རྩི་འབེབས་ཤིང་ཡི་གེ་གསོ་བ་སོགས་ཨ་ཧཾ་འབར་འཛག་གི་རོལ་པས་་་་་
དགའ་བཞི་ལུགས་འབྱུང་ལུགས་བཟློག་གིས་དྲངས་པའི་བདེ་བ་ཆེན་པོས་སྟོང་ཉིད་
ལ་རྩེ་གཅིག་ཏུ་མཉམ་པར་བཞག་པས། རླུང་སེམས་འཇུག་པ་གཅིག་པའི་རྒྱུ་མཚན་
གྱིས་རླུང་དབུ་མར་ཞུགས་གནས་ཐིམ་གསུམ་ཡང་ཡང་བྱས་ནས་དཔེའི་ལྷན་སྐྱེས་
མངོན་དུ་འགྱུར་ཅིང་། འོད་གསལ་དེ་ལས་ལྡང་བར་རྩོམ་པ་ན་འཕེན་པའི་སྟོབས་
ཀྱིས་ཧེ་རུ་ཀ་ཡབ་ཡུམ་གྱི་སྐུར་ལྡང་སླར་ཡང་ཕུང་པོ་རགས་པ་སྤྲུལ་སྐུར་བལྟས་་
པའི་ཐུགས་ཀར་ཡེ་ཤེས་སེམས་དཔའི་ཚུལ་གྱིས་ཞུགས་ནས་རྗེས་ཐོབ་ཀྱི་རྣལ་
འབྱོར་སྐྱོང་བར་བྱེད་དོ། །དེ་འདྲ་བའི་རྣལ་འབྱོར་པ་དེ་གཉིད་ལོག་པ་དང་། ལམ་
གོང་མ་སྔོན་དུ་བྱེད་ལོང་མེད་པར་འཆི་དགོས་བྱུང་ནའང་། གཉིད་ལ་འགྲོ་ཁ་དང་།
འཆི་ཁར་སྙིང་གའི་ཧཱུཾ་ཡིག་ལ་རྩེ་གཅིག་ཏུ་དམིགས་ནས་གཉིད་དུས་དང་འཆི་དུས་་
ཀྱི་བསྲེ་བ་རྣམས་ཉམས་སུ་ལེན་པ་ཡིན་ནོ། །དེ་ལྟ་བུའི་ཉམས་ལེན་གྱིས་སང་དུས་
དང་། གཉིད་དུས་ཀྱི་བསྲེ་བ་རྣམས་ལ་གོམས་པ་ཉམས་འོག་ཏུ་ཆུད་ཅིང༌། . སྙིང་
གའི་རྩ་མདུད་རྫོགས་པར་གྲོལ་དུ་ཉེ་བ་ན། ཡུལ་རྟེན་གཉིས་ཀ་མཚན་ཉིད་དང་
ལྡན་པར་བྱས་པའི་ལས་རྒྱས་དྲངས་པའི་དཔེའི་འོད་གསལ་མཐར་ཐུག་གི་བཞོན་་་་་
411

པའི་རླུང་སེམས་ཙམ་ལས་གྲུབ་པའི་ཧེ་རུ་ཀའི་སྐུར་དངོས་སུ་བཞེངས་ནས། རིམ་
ལྔར། སྒྱུ་མ་ལྟ་བུའི་ཏིང་ངེ་འཛིན། ོ ཐམས་ཅད་དེ་དང་འདྲ་བར་མཐོང་།
གསུངས་པ་ལྟར་ཐུན་མོང་མ་ཡིན་པའི་སྒྱུ་མའི་ཏིང་ངེ་འཛིན་རྫོགས་པར་བྱེད་པ་་་’…
ཡིན་ཏེ། ནཱ་རོ་པ་ཆེན་པོས། ཉིན་མཚན་སྣང་བ་སྒྱུ་མའི་སྐུ། །མིང་ཡང་སྒྱུ་ལུས་ཀྱི་
གདམས་ངག་ཟེར། །ཞེན་པ་ལོག་གམ་ལོཙྪ་བ། །ཞེས་པ་ལྟར་རོ། །
འདི་འདྲ་བའི་སྒྲུབ་པ་པོ་དེས་སྒྱུ་མའི་རྣལ་འབྱོར་མཐར་ཕྱིན་ནས། ཉོན་
མོངས་ཀུན་བཏགས་ལྷན་སྐྱེས་ས་བོན་དང་བཅས་པ་རྩད་ནས་འབྱིན་པའི་མཚན་་
མ་མཐོང་སྟེ། ཕྱི་ནང་གི་རྐྱེན་གཉིས་ལ་བརྟེན་ནས་ཕྱི་ནང་གི་མངོན་བྱང་མངོན་
སུམ་དུ་བྱས་པ་ནི་འོད་གསལ་དོན་གྱི་ལྷན་སྐྱེས་ཡིན་ཏེ།
རྗེ་ནཱ་རོ་པའི་མགུར་དུ།
གཉིད་རྨི་ལམ་གཉིས་ཀྱི་བར་ཤེད་ན། །གཏི་མུག་ཆོས་སྐུའི་ངོ་བོ་ཉིད། །བརྗོད་མེད་
སྤྲོས་བྲལ་སྟོང་པའི་ཉམས། །རྗེས་ལ་ཅར་སྣང་བདེ་བར་ཤར། །མ་བཅོས་སོ་མའི་ངོ་
བོ་ཉིད། །མིང་ཡང་འོད་གསལ་གྱི་གདམས་ངག་ཟེར། །སེམས་སྐྱེ་མེད་དུ་གོའམ་
ལོཙྪ་བ། །ཞེས་པ་ལྟར་རོ། །དོན་གྱི་ལྷན་སྐྱེས་འདིའི་བཞོན་པ་ཟག་མེད་ཀྱི་རླུང་
སེམས་ལས་ཟུང་འཇུག་རྡོ་རྗེའི་སྐུར་བཞེངས་པའི་རྟེན་འདི་ལ་འབྲས་བུ་ཁ་སྦྱོར་་་་་་
ཡན་ལག་བདུན་ལྡན་རྡོ་རྗེ་འཆང་གི་སྐུར་འཚང་རྒྱ་བ་ཡིན་ནོ། ། ༦༩
དེ་ལྟར་ན་རོ་ཆོས་དྲུག་གི་གཙོ་བོ་ནི་གཏུམ་མོ། སྒྱུ་ལུས། འོད་གསལ་གསུམ་
ཡིན་ཅིང་། ལྷག་མ་གསུམ་ཡན་ལག་ཡིན་ཏེ། ཚེ་འདིར་ལམ་ལྷག་མ་སྔོན་དུ་བྱེད་མ་
ནུས་པར་འཆི་བ་དང་རྟེན་འདི་ལ་རང་གཞན་གྱི་དོན་གོང་མ་བཞིན་མི་འགྲུབ་ན།
འཕོ་བ་དང་གྲོང་འཇུག་གཉིས། ཡང་ཇི་བཞིན་དུ་འཕོ་མ་ནུས་པ་དང་། འབྲིང་
བར་དོར་མཆོག་འགྲུབ་པའི་དབང་དུ་བྱས་ནས་བར་དོའི་གདམས་པ་བསྟན་པ་་་་་་་
ཡིན་ནོ། །འདི་གསུམ་གྱི་ནང་ནས་ཀྱང་དེང་སང་ཉེ་བར་མཁོ་བ་འཕོ་བ་ཡིན་ཅིང་།
དེ་ཡང་ནཱ་རོའི་མགུར་དུ། ལུས་སྒོ་བརྒྱད་འཁོར་བའི་སྐར་ཁུང་ཅན། །སྒོ་བརྒྱད་
བཅད་ནས་སྒོ་གཅིག་འབྱེད། །སེམས་ཀྱི་མདའ་ལ་རླུང་གི་གཞུ། །ཧི་ཀའི་རྒྱུད་ཀྱིས་
412

བསྐུལ་བྱས་ནས། །རྣམ་པར་ཤེས་པའི་ཆོས་ཉིད་འདས། །རྣམ་ཤེས་ཆོས་སྐུའི་ལམ་
ཕྱིན་པ། །མིང་ཡང་འཕོ་བའི་མན་ངག་ཟེར། །རླུང་དུས་སུ་ཁེགས་སམ་ལོཙྪ་པ།
ཞེས་རྣམ་ཤེས་འཕོ་བའི་སྒོ་བརྒྱད་འགོག་པ་སོགས་གདན་བཞི་དང་ཁ་སྦྱོར་ནས་
གསུངས་པ་བཏུས་པར་འདུག་པས་དེའི་གདམས་ངག་རྗེ་ཐམས་ཅན་མཁྱེན་པས་་་་
འཕོ་ཊཱིཀ་གསེར་གྱི་སྒོ་འབྱེད་དུ་བཀའ་སྩལ་པའི་གདམས་པ་ཞལ་ཤེས་དང་བཅས་་་
པ་འདི་ལྟར་རོ། །དང་པོར་སྐྱབས་འགྲོ་སེམས་བསྐྱེད་ཚད་མེད་བཞི་སྤྱི་འགྲོ་འམ།
ཡང་ན། སངས་རྒྱས་ཆོས་དང་དགེ་འདུན་ལ། ཞེས་སོགས་ཅི་རིགས་ཡང་དག་པ་
བྱ། བླ་མེད་ལྟར་ནང་མཆོད་དང་མཆོད་པ་བྱིན་གྱིས་བརླབས། རང་ཉིད་ཡེ་ཤེས་
ཀྱི་མཁའ་འགྲོ་མར་གསལ་བའི་ཐུགས་ཀར་སྣ་ཚོགས་པདྨ་དང་ཟླ་བ་ལ་གནས་པའི་་
ཧཱུཾ་ཡིག་གི་འོད་ཟེར་དམར་པོ་ལྕགས་ཀྱུ་ལྟ་བུས་བླ་མ་དང་དབྱེར་མི་ཕྱེད་པའི་ཡེ་་་་་་
ཤེས་ཀྱི་མཁའ་འགྲོ་མའི་ལྷ་ཚོགས་ལ་སངས་རྒྱས་དང་བྱང་ཆུབ་སེམས་དཔའ་
དཔའ་བོ་རྣལ་འབྱོར་མའི་ཚོགས་ཀྱིས་བསྐོར་བ་སྤྱན་དྲངས། འོད་ཟེར་རང་གི་སྙིང་
གར་ཐིམ། །དཔལ་ལྡན་རྡོ་རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོ་སྒྱུར། །
ཡེ་ཤེས་ལྔ་དང་སྐུ་གསུམ་ཉིད། ། །འགྲོ་བ་སྐྱོབ་ལ་ཕྱག་འཚལ་ལོ། །
ཨོཾ་སརྦ་ཏ་ཐཱ་ག་ཏ་ཨཎྷཾ་ནས་ཤབྟའི་བར་གྱིས་མཆོད། འབྲུ་གསུམ་གྱིས་ནང་
མཆོད་ཕུལ། ཇི་སྙེད་རྡོ་རྗེ་རྣལ་འབྱོར་མ། །ཀུན་ཏུ་ཁྱབ་པའི་འཆིང་གཅོད་ཅིང་། །
འཇིག་རྟེན་བྱ་བ་རབ་འཇུག་མ། །ཇི་སྙེད་རྣམས་ལ་ཕྱག་འཚལ་ལོ། །དཀོན་མཆོག་
གསུམ་ལ་བདག་སྐྱབས་མཆི། །ཞེས་སོགས་ཀྱིས་བྱང་སྡོམ་བཟུང་། །ཚད་མེད་བཞི་
བསྒོམ། ཚོགས་ཞིང་དགྱེས་བཞིན་བདག་ཉིད་ལ་ཐིམ་པར་བསམ། ཨོཾ་ཤཱུ་ནྱ་ཏཱ་ཛྙཱ་
ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཆོས་ཐམས་ཅད་རང་བཞིན་གྱིས་གྲུབ་པས་སྟོང་པའི་
སྟོང་པ་ཉིད་དུ་གྱུར། སྟོང་པའི་ངང་ལས་རྡོ་རྗེའི་ས་གཞིར་གུར་བླ་རེ་མེ་རི་དང་
བཅས་པའི་དབུས་སུ་སྣ་ཚོགས་པདྨ་དང་ཟླ་བའི་དཀྱིལ་འཁོར་གྱི་སྟེང་དུ།
དཀར་པོ་དེ་ལས་འོད་འཕྲོས་དོན་གཉིས་བྱས་འདུས་ཡོངས་སུ་གྱུར་པ་ལས།
ཧཱུཾ་
413

ཉིད་ཡེ་ཤེས་ཀྱི་མཁའ་འགྲོ་མ་སྐུ་མདོག་ཀུནྡ་ཟླ་བ་ལྟར་དཀར་ལ་མཛེས་པ། །
ཞལ་
གསུམ་རེ་རེ་ལ་སྤྱན་གསུམ་གསུམ་པ་རྩ་ཞལ་དཀར་པོ་བཞད་པ། གཡས་ཞལ་ནག་
པོ་ཁྲོས་པ། _ གཡོན་ཞལ་དམར་པོ་སྒེག་ཅིང་ཆགས་པ། ཕྱག་དྲུག་གི་གཡས་པ་
རྣམས་ཀྱིས་མདའ་དང་ལྕགས་ཀྱུ་རྡོ་རྗེ་འཕྱར་ཞིང་།
གཡོན་པ་རྣམས་ཀྱིས་གཞུ་
དང་དཔ ག ་བ སམ་ཤིང་གི་ལྕུག་མ་ཐུགས་ཀར་སྡིགས་མཛུབ་ཞགས་པ་འཛིན་པ།
དབུ་རྒྱན་ལ་སོགས་པ་རིན་པོ་ཆེའི་རྒྱན་རྣམས་ཀུན་གྱིས་བརྒྱན་ཅིང་ཤིན་ཏུ་མཛེས་་
པའི་གོས་སྣ་ཚོགས་པས་ཀླུབས་པ། སྐྲའི་ཞགས་པའི་ཆས་ལེགས་ཤིང་སངས་རྒྱས་ཀྱི་
སྤྲིན་འཕྲོ་བས་ནམ་མཁའ་འགེངས་པ། སེམས་པའི་སྐྱིལ་ཀྲུང་གིས་བཞུགས་པའི་སྤྱི་
བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། ཐུགས་ཀའི་
ཧཱུཾ་ལས་འོད་ཟེར་འཕྲོས། །རང་བཞིན་གྱི་གནས་ནས་བསྒོམས་པ་དང་འདྲ་བའི་ཡེ་
ཤེས་པ་དབང་ལྷ་དང་བཅས་པ་སྤྱན་དྲངས། ཛཿཧཱུཾ་བཾ་ཧོཿ དམ་ཚིག་པ་དང་གཉིས་
སུ་མེད་པར་གྱུར། དབང་ལྷ་རྣམས་ཀྱིས་དབང་བསྐུར། མི་བསྐྱོད་པས་དབུ་བརྒྱན་
པར་གྱུར།
ཤབྟའི་བར་གྱིས་མཆོད།
ནང་
ཨོཾ་ཛྙཱ་ན་ཌཱ་ཀི་ས་པ་རི་ཝཱ་ར་ཨཉྙཾ་ནས།
མཆོད་ཀྱང་འབུལ། ཇི་སྙེད་རྡོ་རྗེ་རྣལ་འབྱོར་མ། །ཀུན་ཏུ་རྟོག་པའི་འཆིང་གཅོད་
ཅིང༌། །འཇིག་རྟེན་བྱ་བར་རབ་འཇུག་མ། །ཇི་སྙེད་རྣམས་ལ་ཕྱག་འཚལ་ལོ། །
ཞེས་བསྟོད། དེ་ལྟར་རང་ཡེ་ཤེས་ཀྱི་མཁའ་འགྲོ་མར་གསལ་བའི་ངང་ནས།
གསུམ་འཁོར་ལོ་ལྔ་འམ་བཞི་ལྡན་གསལ་བཏབ་པའི་གསང་བའམ་ལྟེ་བའི་རྩ་
འཁོར་གྱི་དྷཱུ་ཏཱིའི་ནང་དུ་ཉི་མ་ལ་ཨཾ་ཡིག་དམར་པོ་ཆ་ཞིང་སྲེག་པ་གཏུམ་མོའི་མེ་་་་་
འབར་ལ་ཁད་པ། དེ་ལས་འོད་ཟེར་དམར་པོ་འཕྲོས། སྤྱི་བོ་ནས་རྐང་མཐིལ་གྱི་
བར་གྱི་རླུང་ཐམས་ཅད་རྒྱ་སྤོས་ཀྱི་དུད་པ་ལྟར་བཀུག་ནས། ལྟེ་བའི་ཨཾ་ཡིག་ལ་ཐིམ་
པར་བསམས་ནས་ཐུན་
ད་མོང་མ་ཡིན་པའི་བུམ་པ་ཅན་བསྒོམས་པས་རླུང་སེམས་་་་་་་
དུལ་བར་བྱེད། དེ་དང་བསྟུན་ནས་རང་གི་སྤྱི་གཙུག་གི་བུ་གར་ཀྵུ་མགོ་འཐུར་ལྟ།
414

དེའི་འོག་ཏུ་ཧཱུཾ་མགོ་འཐུར་ལྟ། སྨིན་མཚམས་ཀྱི་བུ་གར་ཧཱུཾ་མགོ་ནང་ལྟ། དེའི་ནང་
དུ་ཧཾ་འཐུར་ལྟ། ལྕེའི་རྩ་བར་སུཾ་མགོ་ནང་ལྟ། དེའི་ཐད་ཀ་མགྲིན་པའི་བུ་གར་སྨ་
རླུའཐུར་ལྟ། ། མིག་འབྲས་གཉིས་ཀྱི་སྒོར་ཧཱུཾ། སྣ་བུག་གཉིས་དང་རྣ་བ་གཉིས་ཀྱི་
སྒོར་ཡུཾ་རྣམས་མགོ་ནང་ལྟ། ལྟེ་བའི་སྒོ་དང་དྲི་ཆེན་དང་དྲི་ཆུའི་སྒོ་གསུམ་དུ་ཀྶཾམཱཡུ་
རེ་རེ་འཕྲེང་དང་གྱེན་དུ་མགོ་བསྟན་ནས་འགོད། ཡི་གེ་དེ་དག་ཁ་དོག་དཀར་པོ།
འོད་ཟེར་དཀར་པོ་ཤིན་ཏུ་མཐུག་པ་འཕྲོ་བས་བུག་པའི་སྒོ་རྣམས་བར་མཚམས་་་་་་
མེད་པར་བཀག་པར་བསྒོམས་ནས་གསལ་སྣང་སྒྲུབ། ཕྲག་པ་གཉིས་ལ་ཧམཾརླུ་རེ་རེ་
དང་། སྙིང་གར་ཡམརླུ་གོ་ཆར་འགོད། དེ་རྗེས་སྙིང་གའི་རྩ་འཁོར་འཐུར་དུ་
བལྟས་པའི་རྩ་འཁོར་གྱི་ནང་དུ་སྲོག་རླུང་ཟླ་བ་བཀས་པ་ལྟ་བུའི་དབུས་སུ་རྣམ་་
ཤེས་ཀྱི་ངོ་བོ་ཧཱུཾ་འཐུར་ལྟ། དེའི་སྟེང་གི་མཐར་ཡུཾ་ཡུཾ་གྱི་སྟེང་དབུས་སུ་ཧི། ཧཱུཾ་ཡིག་
གི་འོག་ཏུ་ཡུཾ་ཡུཾ་གྱི་དབུས་སུ་ཀ་ཡིག །ཡི་གེ་ལྔ་པོ་འམ་བདུན་ཀ་ཁ་དོག་སྔོན་པོ་
མགོ་འཐུར་དུ་བསྟན་པའོ། །
དེ་ལྟར་གསལ་བཏབ་ནས་ཁྱད་པར་གྱི་བུམ་པ་ཅན་བསྒོམས་པའི་རླུང་
གཏོང་བ་དང་མཉམ་དུ་ལྟེ་བའི་ཨཾ་ཡིག་གི་མེའི་འོད་ཟེར་གྱིས་སྙིང་གའི་འཁོར་ལོ་་་་
ལ་རེག་པས་སྲོག་རླུང་བསྐུལ། རྩ་འཁོར་ཡི་གེ་དང་བཅས་པ་གྱེན་དུ་ཁྱེར། ཧི་དང་
ཀ་ཧཱུཾ་ཡིག་གི་སྟེང་འོག་ཏུ་གནས་པ་དེ་ཧི་འོག་དང་ཀ་སྟེང་དུ་གནས་གྱུར་སྤྱི་བོའི་་་་་
བར་དུ་བསྐྱོད། རླུང་ནང་དུ་འཇུག་པ་དང་མཉམ་དུ་འོག་ཏུ་ཕྱིར་ལོག་སྔར་བཞིན་
སྙིང་གར་གནས་པར་ཡང་ཡང་བསམས་པས་འབྱོངས་པའི་རྟགས་མངོན་དུ་འགྱུར་་
།མཐར་དུས་ལ་བབས་པ་ན་ལོངས་སྤྱོད་ལྷག་མ་དགེ་ཕྱོགས་སུ་བཏང་། ཅི་ལ་
ཡང་ཆགས་ཞེན་མེད་པར་བྱས། མཁའ་འགྲོ་ཆོས་སྐྱོང་ལ་མཆོད་གཏོར་ཕུལ་ཏེ་བར་
ཆོད་མི་འབྱུང་བའི་འཕྲིན་ལས་འཆོལ། མདུན་ནམ་སྤྱི་གཙུག་འཆར་གང་བདེར་རྩ་
བའི་བླ་མ་དང་དབྱེར་མེད་པའི་ལྷག་པའི་ལྷ་སྐྱབས་གསུམ་ཀུན་འདུས་ཀྱི་བདག་་་
ཉིད་ཅན་ལ་བདུན་རྣམ་དག་ཕུལ། མཁའ་སྤྱོད་རིག་པ་འཛིན་པའི་གནས་སུ་ཐོགས་
415

པ་མེད་པར་འདྲེན་པའི་གསོལ་བ་བཏབ། སྙིང་གར་ཐུན་མོང་མ་ཡིན་པའི་བུམ་པ་
ཅན་གྱི་སྦྱོར་བ་དམིགས་པ་དང་བཅས་པ་སྒོམ་ཞིང༌། ཧིཀ་ཉེར་གཅིག་ཙམ་བརྗོད་
པ་དང་བཅས་པས་རླུང་སེམས་ཡི་གེ་ལྔའི་བདག་ཉིད་སྐར་མདའ་བཞིན་དུ་བླ་མའི་་
ཐུགས་ཀར་འཕང་ངོ་།
།འདི་ལྟ་བུའི་འཕོ་བ་ནི་འཕོ་བ་གཞན་ལས་ཁྱད་པར་དུ་
འཕགས་ཏེ། ཁ་སྦྱོར་ལས། ཉིན་རེ་བྲམ་ཟེ་གསོད་པ་དང༌། །མཚམས་མེད་ལྔ་ནི་
བྱེད་པ་དང་། །ཆོམ་རྐུན་ལས་ཀྱི་ལོངས་སྤྱོད་པ། །ལམ་འདི་ཡིས་ནི་གྲོལ་བར་
འགྱུར། ཅེས་སོགས་ཕན་ཡོན་དཔག་ཏུ་མེད་པ་གསུངས་སོ། །དེ་ལྟར་ནཱ་རོའི་ཆོས་
དྲུག་ཏུ་གྲགས་པའི་གདམས་པའི་ཟབ་དོན་འབྱེད་པ་གཅེས་པའི་ལྡེ་མིག་ཙམ་ཞིག་་་
བཀོད་པའོ། །
རྒྱ་བོད་མཁས་གྲུབ་བྱེ་བ་གཤེགས་པའི་ལམ། །དཔལ་ལྡན་ནཱ་རོ་ཆོས་དྲུག་
ཅེས་གྲགས་པའི། །ཟབ་རྒྱས་གདམས་པའི་སྒོ་བརྒྱ་འབྱེད་པ་ཡི། །གསེར་སྦྱངས་ལྡེ་
མིག་མཆོག་འདི་ཁོ་བོས་བསྒྲུབས། །དེ་ལས་འོངས་པའི་དགེ་ཚོགས་ཅི་མཆིས་པ། ། །
སྡུག་བསྔལ་གསུམ་གྱིས་མནར་བའི་འགྲོ་བ་ཀུན། །སྒྲོལ་ཕྱིར་རྣམ་དག་ཞིང་མང་
བགྲོད་ནས་ཀྱང་། །སྤྱོད་མཆོག་རྒྱ་མཚོའི་ཕ་རོལ་ཕྱིན་ཕྱིར་བསྔོ། །ཞེས་ནཱ་རོ་ཆོས་
དྲུག་གི་གདམས་པའི་སྒོ་བརྒྱ་འབྱེད་པའི་འཁྲིད་ཡིག་གསེར་གྱི་ལྡེ་མིག་ཅེས་བྱ་བ་་་་
འདི་ཡང་རབ་འབྱམས་སྨྲ་བའི་དགེ་སློང་རི་ཁྲོད་པ་དགེ་འདུན་རྒྱལ་མཚན་གྱིས་་་་་་་
བསྐུལ་བ་ལ་བརྟེན་ནས། · ཤཱཀྱའི་དགེ་སློང་མདོ་རྒྱུད་རྒྱ་མཚོའི་གདམས་པ་འཛིན་པ་
བློ་བཟང་ཆོས་ཀྱི་རྒྱལ་མཚན་གྱིས་ཆོས་གྲྭ་ཆེན་པོ་བཀྲ་ཤིས་ལྷུན་པོའི་གཙུག་ལག་་་་་
ཁང་དུ་སྨྲས་པའོ། །ཤུབྷ་ཝནྟུ། །མངྒ་ལཾ།
ཨོཾ་སྭསྟི། ཕན་བདེའི་འབྱུང་གནས་རྒྱལ་བསྟན་ཡོངས་འདུའི་ལྗོན། །རབ་
རྒྱས་འགྲོ་ཀུན་ཐར་མཆོག་འབྲས་བཟང་ལ། །སྤྱོད་ཕྱིར་བཀྲ་ཤིས་ལྷུན་གྲུབ་ཆོས་གྲྭ་
ཆེར། །ཆོས་སྦྱིན་འཛད་མེད་དལ་འགྲོའི་རྒྱུན་འདི་སྤེལ། །སརྦ་ཛ་ག་ཏཾ། །
416

in